
Izobraževanje Centra za izobraževanje v pravosodju

Sklad: ESS+

Cilj politike: CP4: Bolj socialna in vključujoča Evropa za izvajanje evropskega stebra socialnih pravic

Prednostna naloga: PN6: Znanja in spretnosti ter odzivni trg dela

Specifični cilj: ESO4.7. Spodbujanje vseživljenjskega učenja, zlasti prožnih možnosti za izpopolnjevanje in prekvalifikacijo za vse, ob upoštevanju podjetniških in digitalnih veščin, boljše predvidevanje sprememb in zahtev po novih veščinah na podlagi potreb trga dela, olajševanje prehodov med delovnimi mesti in spodbujanje poklicne mobilnosti

Predvideno trajanje projekta: 1. 11. 2024 – 31. 12. 2029

Vrednost projekta: 1.390.000,00 EUR (od tega podpora Evropske unije 824.965,00 EUR in nacionalni javni prispevek iz državnega proračuna 565.035,00 EUR)

Opis upravičenca: 

Poslanstvo Centra za izobraževanje v pravosodju (CIP), ki je notranja organizacijska enota Ministrstva za pravosodje, je zagotavljanje kakovostnega, celovitega in sodobnega izobraževanja za vse zaposlene v pravosodju, vključno s sodniki, tožilci, odvetniki, sodnim osebjem in drugimi zaposlenimi v pravosodju. Cilj CIP je prispevati k dvigu strokovnosti, učinkovitosti in etičnosti v pravosodnem sistemu, s čimer se krepi delovanje pravne države ter zaupanje državljanov v delovanje pravosodnega sistema. Hkrati si CIP prizadeva zagotavljati dostop do najnovejših pravnih znanj, praks in veščin, s posebnim poudarkom na vseživljenjskem učenju in prilagajanju izobraževalnih programov trenutnim izzivom v pravosodju. Poleg tega podpira raziskovalno dejavnost in mednarodno sodelovanje, kar omogoča vključevanje najboljših praks iz tujine in prispeva k razvoju sodobnih izobraževalnih metod na področju prava. 

CIP, ki je bil ustanovljen leta 2006 na podlagi Zakona o sodiščih, vodi direktor, katerega naloga je vodenje centra, v okviru tega pa tudi skrb za aktualnost in kakovost izobraževanj. Za strokovno pomoč pri izvedbi nalog CIP je ustanovljen Strokovni svet, v katerem so predstavniki vseh pravosodnih organov; Slovenskega sodniškega društva in Društva državnih tožilcev Slovenije, Sodnega sveta Republike Slovenije, MP in pravnih fakultet v Republiki Sloveniji. Strokovni svet med drugim sodeluje pri oblikovanju vizije in dolgoročne usmeritve CIP ter obravnava in potrdi letni program dela CIP.

CIP tako skrbi za strokovno izpopolnjevanje in usposabljanje za delo v pravosodnih organih. V pristojnosti CIP je organizacija in izvedba različnih oblik strokovnega izpopolnjevanja in preizkusov znanj za zaposlene v pravosodnih organih in druge deležnike, ki sodelujejo v pravosodnih postopkih. V pristojnosti CIP je tudi organizacija in izvedba pravniškega državnega izpita, ki je eden od pogojev za opravljanje sodniške funkcije in funkcije državnega tožilca, poklica odvetnika in notarja.

Opis projekta:

Namen projekta je dvig specializiranih znanj zaposlenih v pravosodju, s poudarkom na prilagodljivosti oblikovanega kompetenčnega modela glede na potrebe posebej na področju hitrih in učinkovitih pravosodnih postopkov, obravnavi in zaščiti najranljivejših skupin v družbi, krepitvi gospodarske iniciative, zdravega ekonomskega in delovnega okolja ter konkurenčnosti slovenskega gospodarstva, odpravi digitalnih vrzeli v pravosodju ipd., ter višanje števila sodelujočih v strokovnem izobraževanju, vse z namenom boljše usposobljenosti vseh v pravosodnem sistemu ter posledično dviga zaupanja v pravosodni sistem, krepitve pravne države ter spodbujanja investicij in krepitve gospodarskega razvoja kot podstatov uspešnega razvoja države. 

Cilj projekta je posodobljen model kompetenc, nadgradnja sistema merjenja razvitosti kompetenc in širitev nabora izobraževanj ob upoštevanju družbenega, gospodarskega in tehnološkega razvoja, zelenega prehoda in družbenih sprememb.
Novica o izdani odločitvi o podpori s strani organa upravljanja je dostopna TU. 

